જેમ જેમ વિકાસ થયો, સમુદ્રના જહાજ પણ મોટા બનવા લાગ્યા અને ફાયર કરનારી તોપોની સંખ્યામાં વૃદ્ધિ થઈ. 17મી સદીમાં પહેલીવાર બ્રિટિશ સેનાએ તોપોને સરકારી સ્તર પર ચલાવવાનું શરૂ કર્યું અને ત્યારે તેની સંખ્યા 21 હતી. તેઓ શાહી પરિવારના સન્માનમાં તોપો ચલાવતા. આવી રીતે સરકારી ખુશી મનાવવા માટે 21 તોપોની સલામી આપવાની પરંપરા શરૂ થઈ. ભારતમાં બ્રિટિશ શાસનના માધ્યમથી આ પરંપરાની શરૂઆત થઈ. બ્રિટને આંતરરાષ્ટ્રીય સલામી 21 તોપોની નક્કી કરી હતી. આઝાદી પહેલા ભારતમાં રાજા-રજવાડાઓને 19 અથવા 17 તોપોની સલામી અપાતી હતી. ભારતમાં ગણતંત્ર દિવસની પરેડમાં દરવર્ષે 21 તોપોને લગભગ 2.5 સેકન્ડના અંતરે ફાયર કરાય છે. જેથી રાષ્ટ્રીય ગીતના પૂરા 52 સેકન્ડમાં પ્રત્યેક ત્રણ રાઉન્ડમાં 7 તોપોને સતત ફાયર કરી શકાય.